《赠陈君景初》
宋代·王安石

吾尝奇华佗，肠胃真割剖。
神膏既傅之，顷刻活残朽。
昔闻今则既，绝伎世尝有。
堂堂颍川士，察脉极渊薮。
珍丸起病瘠，鱠虫随泄呕。
挛足四五年，下针使之走。
一言傥不合，万金莫可诱。
又复能赋诗，往往吹琼玖。
卷纸夸速成，语怪若神授。
名声动京洛，踪迹晦莨莠。
相逢但长啸，遇饮辄掩口。
独醒竟何如，无乃寡俗偶。
顾非避世翁，疑是壁中叟。
安得斯人术，付之经国手。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”